cyanic-selkie/wikianc huggingface dataset:
Adam Egede-Nissen
Liv og gjerning
Egede-Nissen var fødd i Levanger, der far hans var korpslege. Han vart student frå Trondhjems skole i 1886 og cand. philol. to år seinare. I 1887 vart han tilsett i postvesenet, fyrst som assistent i Nordland, og deretter frå 1890 og -91 som høvesvis postekspeditør og postfullmektig i Bergen. I 1897 vart han postmeister i Vardø, eit embete han hadde til han i 1911 fekk tilsvarande stilling i Stavanger. Under si tid i Vardø grunnla han avisa «Finmarken» og var redaktør av denne. Han var medlem av bystyret i Vardø 1903-11. Busett i Vardø hadde han ein del kontakt med Russland, og han var ein av dei fyrste nordmenn som kom i samband med den framveksande russiske kommunistiske rørsla. Mellom anna organiserte han frå 1902 trykking og smugling av revolusjonær litteratur over grensa. I 1906 stod han i spissen for grunnlegginga av den radikale gruvearbeidarforeininga Nordens Klippe.
Venstre og Arbeidarpartiet
Egede-Nissen var frå 1900 vald inn på Stortinget for Venstre frå krinsen Hammerfest, Vardø og Vadsø. På tinget slutta han seg til venstrefløya i partiet. Etter å ha vorte gjenvald i 1903 braut han i 1905 med Venstre og slutta seg til Arbeidarpartiet si gruppe på Stortinget. Han vart vald for Arbeidarpartiet ved dei to neste stortingsvala, frå same valkrinsen som før. Egede-Nissen markerte seg, mellom anna under debatten om Hærordninga av 1910 i Stortinget i august 1909, med radikale forslag om nøytralitet og fullstendig avvæpning av forsvaret. I 1912 takka han nei til val, ettersom han året før hadde fått stillinga som postmeister i Stavanger. I si tid på Stortinget var han 1900-03 medlem av vegkomiteen, 1903-12 av militærkomiteen og 1906-12 medlem av Lagtinget. I 1910 var han med i den parlamentariske alkoholkommisjonen.
Egede-Nissen vart vald inn i bystyret i Stavanger i 1913 og i 1915 vart han vald til ordførar, eit verv han beheldt til 1919. Under tida som ordførar vart han bøtelagt for den leiande rolla han hadde i generalstreiken som vart halden i 1919 til støtte for den russiske revolusjonen. I 1918 vart han vald inn i leiinga av Arbeidarpartiet, og i 1921 vart han stortingsmann på ny. Same året vitja han Russland, der han møtte Lenin og deltok på eit møte for å legge grunnen for opprettinga av Komintern.
Frå Arbeidarpartiet til NKP
Perioden 1922-24 var han stortingsrepresentant frå Stavanger, vald for Arbeidarpartiet. Ved splittinga av Arbeidarpartiet 1923 fylgde Egede-Nissen mindretalet og vart medlem av NKP. Motstanden mot Peder Furubotn og hans venstre-linje førte til at Egede-Nissen fekk ei perifer rolle i partiet utover 1920-åra. Han flytta i 1933 til Bærum, året etter vart han på ein landskonferanse vald til formann i NKP. Til grunn for valet låg vonbrot over resultatet ved stortingsvalet 1933 og behovet for ein leiar med stor autoritet i eit parti prega av spenningar mellom to fløyer. NKP var på denne tida eit svekka parti, og vart stadig svakare under Egede-Nissen si leiing. Partiet valde å støtte Johan Nygaardsvolds regjering då denne tiltredde i 1935. Ved valet 1936 stilte partiet lister einast i Bergen, utan å få vald representant.
Då 2. verdskrigen braut ut var Egede-Nissen ombord på eit kvalfangarskip, og melde seg til teneste i Toronto i Canada. Etter eit opphald i Reykjavík vart han send til New York i et skip som på turen dit vart torpedert. Nokre sjøfolk omkom, men Egede-Nissen med fleire vart redda av eit amerikansk skip. Hausten 1944 vart han send til Finnmark, der han mellom anna var tolk for den sovjetiske hæren som hadde drive vekk tyskarane. På landsmøtet i 1946 vart Egede-Nissen erstatta av Emil Løvlien som formann i NKP, samstundes vart han æresmedlem av partiet. I striden mot Furubotn i 1949 stod han på Løvlien si side, utan å ha ein framskoten posisjon.
Familie
Adam Egede-Nissen var far til 11 barn. Fleire av borna vart kjende skodespelarar; Ada Kramm, Gerd Grieg, Aud Richter, Gøril Havrevold og brørne Oscar Egede-Nissen og Stig Egede-Nissen. Jakob Schøning var halvbror hans og Oscar Egede-Nissen ein onkel.
Ediktet i Fontainebleau
Med ediktet i Fontainebleau kalla Ludvig XIV attende ediktet i Nantes og gav ordre om å øydeleggje kyrkjene til hugenottane, samt stenge alle protestantiske skular i landet. Dette forsterka den offisielle forfølginga av hugenottane, som alt hadde eksistert sidan dragonnaden vart skapt i 1681 for å skremme hugenottane til å konvertere til katolisismen. Dei neste tjue åra forlet derfor mange protestantar landet, estimata varierer frå 210 000 til 900 000. Dei søkte tilflukt i England, Dei sameinte Nederlanda, Sverige, Sveits, Brandenburg-Preussen, Danmark, Det tysk-romerske riket, Sør-Afrika og Nord-Amerika.
Adam Egede-Nissen
Familie
Egede-Nissen døydde i 1953.
Ediktet i Fontainebleau
Effektane av ediktet
I praksis førte tilbakekallinga til at Frankrike opplevde ein tidleg ekspertflukt, sidan mange dugande handverkarar rømde landet, inkludert designerar som Daniel Marot. Hugenottane tok med seg kunnskapen sin, som hadde stor effekt på kvaliteten til silke, speglglas, sølvsmedarbeid, urmaking og møbelsnekkararbeid i område dei flytta til.
Somme herskarar, som Fredrik Wilhelm, hertug av Preussen og kurfyrste av Brandenburg, som gav ut ediktet i Potsdam seint i oktober 1685, oppfordra protestantane til å søke tilflukta i områda hans.
Ivinghoe Beacon
Ivinghoe Beacon er ein ås og eit landemerke i Chiltern Hills med ei høgd på 233 moh. Han ligg nær landsbyane Ivinghoe i Aldbury i Buckinghamshire, Ashridge Estate og landsbyen Little Gaddesden i Hertfordshire og vert styrt og eigd av National Trust. Ivinghoe Beacon ligg mellom byane Dunstable i Berkhamsted og Tring. Han er utgangspunktet for Icknield Way ia ust og the Ridgeway i vest.
I motsetnad til kva mange trur, så er ikkje Ivinghoe Beacon høgare enn 249 meter over havet, som er det høgaste punktet til Ivinghoe Hills, som er knytt til sjølve landemerket. Beacon Hill, som han tidlegare vart kalla, er 233 meter over havet, 16 meter lågare enn nabohøgda.
Jevgenija Setsjenova
Jevgenija Ivanovna Setsjenova var ein friidrettsutøvar frå Sevastopol som representerte Sovjetunionen. Ho vann to gullmedaljar og like mange sølv- og bronsemedaljar i europameisterskap i friidrett.
Aktiv
Setsjenova vann både 100 meter og 200 m under EM i friidrett 1946 i Oslo. I begge tevlingane kom britiske Winifred Jordan på andreplass, høvesvis tre og to hundredels sekund bak. Setsjenova avslutta meistersskapen med å springe den fyrste etappen på Sovjetunionen sitt bronselag i 4 x 100 m stafett.
Setsjenova deltok i Sommar-OL 1952. Ho vart slått ut or semifinalane på 200 m, tida 25,2 tilsvarte ein tiandeplass, og ho vart nummer fire med Sovjetunionen i 4 x 100 m stafett.
Setsjenova vart sovjetmeister på 100 m i 1940, 1946-47 og 1949-50. Ho vann det nasjonale gullet på 200 i 1939-40, 1944 og 1949. Setsjenova sette begge sine personlege rekordar, 11,8 på 100 m og 24,7 på 200 m, i 1951-sesongen.
Republikken Krim
Republikken Krim (russisk Республика Крым) er eit delvis anerkjent føderasjonssubjekt i Russland som ligg på Krimhalvøya.
Krim grenser til Ukraina i nord og halvøya er omgitt av Azovhavet og Svartehavet. Hovudstad og største by i republikken er Simferopol. Ved folketeljinga i 2014 hadde republikken 1,891,465 innbyggjarar.
Republikken blei skipa i 2014. Etter at russiske styrkar og pro-russiske separatistar hadde teke makta erklærte parlamentet på Krim sjølvstende frå Ukraina den 11. mars 2014. Det var blitt halde ei folkerøysting med overveldande støtte for dette, men i strid med den ukrainske grunnlova. Russland annekterte så Krim, som saman med Sevastopol på Krim blei russiske føderasjonssubjekt.
Republikken Krim er ikkje anerkjend som del av Russland av eit fleirtal av medlemslanda i SN. Ukraina gjer framleis krav på området, og ulike SN-resolusjonar støtter kravet.
Ole Eidem
Ole Thorenius Eidem var ein norsk offiser, forfattar og stortingsmann frå Kristiansund.
Eidem var son av ein kjøpmann i Kristiansund. Han studerte artilleri i Sverige, Danmark, Tyskland, Frankrike og England, på seinare utanlandsreiser studerte han bruken av elektrisitet og torpedo. I 1890 vart han premierløytnant og gjekk dei neste tre åra på den militære høgskulen. 1894-97 var han sjef for Oscarsborgs mineforsvar. Utnemnd til kaptein 1897 og var nokre år lærar ved sjøkrigsskulen. Frå 1901 var han minedirektør. Frå 1907 med rang av kommandørkaptein. Han var formann i marinen sin minekommisjon og medlem av regulerings- og verftskommisjonen. Perioden 1902-10 var han redaktør av marinen sitt tidsskrift, og han var medforfattar av Vor sjømagts historie.
Eidem hadde sete på Stortinget i to periodar. 1906-09 representerte han Jarlsberg krins, og 1910-12 Horten krins. Begge krinsane var einmannskrinsar, likt alle valkrinsar til Stortinget den gongen. Han vart fyrste gongen vald for koalisjonen Samlingspartiet, siste gongen for Høgre. I den siste perioden møtte han einast 1910-sesjonen. Han var heile si stortingstid medlem av militærkomiteen, sekretær i 1910. I 1910 også medlem av Lagtinget.
Han døydde i 1911 i Horten, der han budde størstedelen av sitt vaksne liv.
Eidembreen på Spitsbergen er kalla opp etter han.
Hans Thøger Winther
Hans Thøger Winther var ein norsk forleggar og boktrykkar og ein pioner innan fotografi.
Nils Gulliksen Berg
Nils Gulliksen Berg var ein norsk kartmålar, sakførar, politimann og stortingsmann frå Øvre Sandsvær i Buskerud. På Stortinget representerte han partiet Venstre.
Berg var son til ein arbeidar. Sjølv gjekk han 1871-73 underoffiserskulen i Kristiania, samstundes gjekk han på ein teikneskule. Tida 1874-84 arbeidde han på 'Det private oppmålingskontor' i hovudstaden. Han vart student i 1881 og cand. jur. i 1885. Frå 1885 til 1903 var han sakførar i Holmestrand, der han åra 1889-96 også var byingeniør. Ved sidan av var han 1891-93 redaktør av avisa Luren. Berg var med å stifte Holmestrand og Oplands Aktiebank, der han vart styreformann. Åra 1894-1901 var han medlem av bystyret. Frå 1903 til 1922 var han politimeister på Kongsberg. I 1909 vart han vald til leiar av landsforeininga til politimeistrane i Noreg, ein posisjon han hadde til 1922.
Berg var ved fleire høve leiar av ulike anleggsstyre, både under si tid i Holmestrand og på Kongsberg. Han leia utbygginga va telefonanlegget til Holmestrand og omland i 1889-90 og han leia bygginga av elektrisitetsverk for Kongsberg i tida 1911-22. Dessutan var han medlem av anleggsstyret for jarnbanen Holmestrand-Hvittingfoss.
Berg var Kongsberg og Hønefoss sin representant på Stortinget 1913-15. Han var då nestformann i Protokollkomiteen, dessutan var han med i reguleringskomiteen. Perioden 1916-18 representerte han dei same to byane og i tillegg Notodden. Han var i 1916 nestformann i Gasje- og pensjonskomiteen, dei to siste sesjonane var han medlem av Justiskomite nr 2.
Han døydde i heimen sin på Kongsberg i 1926.
Partizansk
Partizansk (russisk Партиза́нск) er ein by i Primorskij kraj i Russland med om lag 40 000 innbyggjarar. Han ligg rundt 100 km aust for Vladivostok (vegavstand 236 km).
Byen vart grunnlagd i 1896 som Sutsjan (russisk: Суча́н) og han fekk bystatus i 1932. Like etterpå vart namnet endra til Gamarnik (russisk: Гама́рник), etter Jakov Gamarnik, ein russisk revolusjonær. Etter at Gamarnik vart arrestert i 1937, vart namnet endra tilbake til Sutsjan. I 1972 vart namnet igjen endra, til det noverande Partizansk, under utreinskinga av kinesiske stadnamn i Primorskij kraj.
Spinntronikk
Spinntronikk er ei grein av elektronikken der spinnet til elektrona og det tilhøyrande magnetiske momentet vert utnytta, i tillegg til den grunnleggande elektriske ladninga.
Dette vert mellom anna nytta i lesehovudet i elektroniske lagringsmedium og det vert arbeida med MRAM med tanke på å lage raskare prosessorar i datamaskinar.
Polarsisik
Polarsisik (Acanthis hornemanni) er ein fugl i finkefamilien som hekkar i nordlege, arktiske Eurasia og Nord-Amerika inkludert Grønland. Han er mykje lik gråsisik, og somme ser desse to artane som same arten. Nokre polarsisikar er standfuglar eller flyttar korte avstandar sørover om vinteren, andre gjer nokon gonger fugletrekk saman med gråsisikar, men ikkje så langt sør som sørlegaste utbreiinga til gråsisik.
Skildring
Polarsisikar har fjørdrakt med generelt lys brun overside og lys grå underside med mørke strekar. Dei har ein djupraud flekk i panna med individuell fargestyrke. Hannar i hekkedrakt får eit svakt rosafarga bryst, undersida er mest heilt fri for strekar og verkar svært lys. Utsjånaden er mykje lik gråsisiken sin, men polarsisik er generelt bleikare i fjørdrakta og har eit mindre og uvanleg lite nebb til fink å vere. Eit kjenneteikn for modne hannar av polarsisik er overgumpen som er heilt ustreka, hannar vil ha eit rosa fargeskjær her. Hoene er meir lik gråsisik med noko striper på bryst, sider og gump, men er likevel bleike. Vaksne er omtrent 12 til 14 centimeter i lengd og veg omtrent 12-16 gram.
Dei beitar hovudsakleg på frø, spesielt av older og bjørk.
Hekkinga føregår frå mai til juli. Reiret er bygd lågt ned i eit tre eller i ein busk og er lagt med eit ytre lag med kvister, eit mellomlag av rotfiber, fragment av einerbork og fôra med fine fiber som dun og hår. Hoa legg tre til sju bleikblå egg med lys raudaktige flekker og ho gjer ruginga einsleg. Egga blir klekte etter ca. elleve dagar, og ungane flyg etter ytterlegare tretten dagar.
Trekktilhøva er uklåre, generelt er han trudd å vere dels standfugl og dels trekkfugl. Somme hekkefuglar i nordlege Noreg kan trekke sørover i Skandinavia vinterstid, saman med gråsisik.
Populasjonen er trudd å vere stabil. Han er ikkje estimert i Nord-Amerika, men det er trudd å leve 100 000 til ein million par i Russland.
Taksonomisk status: Det finst eit tilrådd framlegg om å slå saman dette taksonet med taksonet for gråsisik, og det er allereie gjennomført hos HBW Alive.
Corinne Rey-Bellet
Corinne Rey-Bellet var ein sveitsisk skirennar. Ho vann ein sølvmedalje i utfor under VM i alpint 2003 i St. Moritz. Rey-Bellet vann fem verdenscuprenn. Ho var fødd og døydde i landsbyen Les Crosets i kommunen Val-d’Illiez i kantonen Valais.
Aktiv
Rey-Bellet debuterte i dei store meisterskapa under vinter-OL 1992 i Albertville med ein 17. plass i storslalåm. Denne plasseringa forbetra ho under VM i alpint 1993 i Morioka med ein 14. plass i same øvinga. Enno eit lite hakk opp på resultatlista kom ho under VM i alpint 1996 i Sierra Nevada i Spania, då ho kom på 10. plassen i både utfor og super-G. Hennar til då beste meisterskapsprestasjonar kom i VM i alpint 1999 i Vail. Ho deltok då i fire ulike øvingar, med sjetteplassen i storslalåm og åttandeplassen i super-G som best.
Heilt i tetsjiktet kom Rey-Bellet først under VM i alpint i St. Anton i 2001. Ho kom då på fjerdeplassen både i utfor og i den alpine kombinasjonen, og på sjetteplass i super-G. Med ein femteplass i OL-utforen i Salt Lake City i 2002, måtte ho eit hakk ned på resultatlista. I 2003-sesongen kom så Rey-Bellet på sølvplass i utfortevlinga under VM i St. Moritz, jamsides Alexandra Meissnitzer frå Austerrike. Dei to var elleve hundredels sekundar bakom verdsmeisteren Melanie Turgeon frå Canada. I super-G-tevlinga kom Rey-Bellet på sjuandplass.
Rey-Bellet vann sine to første renn i verdscupen den 16. januar 1999. Den dagen vart det avvikla to renn i St. Anton, eitt i super-G og eitt i utfor. Rey-Bellet vann begge. Sidan vann ho eit renn i kvar av sesongane 2000, 2001, 2002. Ho kom på pallen i 15 renn i verdscupen. I tre sesongar var ho mellom dei ti beste i verdscupen; 1999, 2001 og 2002. Best i verdscupen var ho i 2002, då ho vart nummer sju, og kom på tredjeplass i verdscupen.
Rey-Bellet la opp i 2003 grunna ein rekke av skader i det høgre kneet.
Ringen til Gyges
Seinare forteljingar som har vorte inspirert av tankeeksperimentet inkluderer Den usynlige mannen av H.G. Wells, og Ringdrotten av J.R.R. Tolkien..
Corinne Rey-Bellet
Død
Rey-Bellet vart i 2006 skoten i foreldreheimen i Les Crosets. Også broren Alain vart funnen skoten, medan mora Verena var alvorleg skadeskoten. Corinne Rey-Bellet var då nyleg separert frå ektemaken Gerold Stadler. Mistanken for drapa gjekk mot Stadler, som etter tre dagar vart funnen skoten med ein revolver ved sidan av seg. Alt tydde på at han hadde teke sitt eige liv.
Castle Hill i Cambridge
Castle Hill er ein ås i Cambridge i England, nær Castle. Hovudkvarteret til Cambridgeshire grevskapsråd ligg like ved Castle Hill.
I angelsaksartida vart åsen nytta som forsvar. I 1068 bygde normannarane Cambridge Castle på åsen. Slottet finst ikkje lenger, berre ruinane Castle Mound.
Inírida i Guainía
Inírida (spansk uttale [iˈniɾiða]), tidlegare Puerto Inírida, er hovudstaden og ein kommune i Guainía-departementet i Colombia. Ein departementshovudstad vart første gongen etablert i 1963 på staden der den litle landsbyen Obando ligg. Kommunen vart døypt om i 1974 og byen etablert som Puerto Inírida. Folketalet for heile den 17 tusen kvadratkilometer store kommunen var 31 514 i 2018. Dette er omtrent ein tredel av folketalet i departementet. Dei fleste innbyggjarne er av urfolksopphav.
Byen Inírida
Byen ligg like ved staden der elva Inírida tømmer seg i Guaviare. Guaviare held fram ca. 30 km nordaust til den venezuelanske byen San Fernando de Atabapo ved riksgrensa. Området ligg innanfor nedslagsfeltet til Orinoco.
Byen Inírida har flyplass og rutesamband med Bogotá og Villavicencio, hovudstaden i Meta-departementet. Elles er reisemåten innanfor kommunen vanlegvis med båtar på elvene.
Estrella Fluvial de Inírida
'Estrella Fluvial Inírida' er eit våtmarksområde på over 2 500 kvadratkilometer som er verna av Ramsar-konvensjonen. Det ligg lengst aust innanfor kommunen Inírida sitt utbreiingsområde, mot elvene Atabapo og Orinoco på grensa mot Venezuela. Det er skildra 833 artar av vassplantar i 123 familiar innenfor våtmarksområdet. Her finst ca. 200 pattedyrartar inkludert kjempeoter (Pteronura brasiliensis) og kjempemaurslukar (Myrmecophaga tridactyla). Her er òg funne 324 fugleartar og 476 fiskeartar inkludert fiskar som er endemiske til Orinoco-bassenget. Fjellformasjonane Cerros de Mavecure er eit kjent turistmål i verneområdet, ca. 40-50 kilometer oppstraums elva frå byen Inírida.
O'Harabreen
O'Harabreen er ein isbre like vest for Ackroyd Point, som flyt nordvest til sørsida av Yule Bay i Victoria Land. Han vart kartlagt av US Geological Survey (USGS) frå landmålingar og US Navy flyfoto, 1960-63. Han vart namngjeven av Advisory Committee on Antarctic Names (US-ACAN) etter Norbert W. O'Hara, eit medlem av gruppa frå US Antarctic Research Program (USARP) som gjorde studiar av Rossisen i 1965-66.
Jåblomslekta
Jåblomslekta eller Parnassia er ei planteslekt i spolebuskfamilien. Ein art veks i Noreg, jåblom.
Slekta omfattar over 70 artar som veks på den nordlege halvkula. Dei er flerårige, urteaktige plantar, med stenglar, blad og blomar utan hår. Rotnettet er bygga opp over kraftige jordstenglar. Både i dei grunnstilte bladrosettane og i stengelblada er blada stilka og heile. Blomane er 5-talige og regelmessige med kvite, gulfarga eller grønlege kronblad. Fruktene er kapslar med mange frø.
Systematikk
Jåblomslekta har historiske vore plassert i sildrefamilien (Saxifragaceae). I nyare tid har slekta vorte plassert i både spolebuskfamilien (Celastraceae) og i ein føreslått eigen familie, jåblomfamilien (Parnassiaceae).
Artar
Norsk art:
Det austerrikske flagget
Det austerrikske flagget har tre like breie, horisontale felt i raudt, kvitt og raudt. Flagget vart teke i bruk som krigsflagg 1786, og vart offisielt innført som flagget åt republikken 1918. Saman med det danske flagget er flagget åt Austerrike rekna som eit av dei eldste flagga i verda.
Fargane skal stamme frå hertug Leopold V av Austerrike (1157–1194), som under Slaget ved Acre under krosstoget vart dekt av blod, men då han fjerna beltet sitt, kom det fram ein kvit strek der beltet hadde vore. Raudt og kvitt er også fargane for fleire av delstatane i landet: Oberösterreich, Salzburg, Tirol, Vorarlberg og Wien.
Ash Shu'ayb-distriktet
Ash Shu'ayb-distriktet  er eit distrikt i Dhale guvernement i Jemen. I 2003 hadde distriktet eit folketal på 38 261 innbyggjarar.
O'Kanebreen
O'Kanebreen er ein bratt isbre som er 28 km lang, og som drenerer austsida av Eisenhower Range mellom Mount Baxter og Eskimo Point og flyt søraust til han endar ovanfor snuten til Priestley- og Cornerbreen heilt nord i Nansenisen i Victoria Land. Han vart namngjeven av Advisory Committee on Antarctic Names (US-ACAN) i samband med O'Kane Canyon, ved toppen av breen.
Mount Bjaaland
Mount Bjaaland er eit fjell på 2675 moh. som ligg søraust på massivet ved toppen av Amundsenbreen i Dronning Maudfjella i Antarktis. I november 1911 vart fleire fjell i nærleiken observerte og grovt plasserte på kartet av Roald Amundsen og laget hans på veg til Sørpolen. Amundsen namngav eit av dei etter Olav Bjaaland, eit medlem av gruppa. Dette fjellet vart kartlagt av US Geological Survey (USGS) frå landmålingar og flyfotografi frå U.S. Navy, 1960-64. For å bevare det historiske namnet frå dette området, valde Advisory Committee on Antarctic Names (US-ACAN) dette fjellet som Mount Bjaaland. Andre fjelltoppar i massivet er kalla opp etter andre medlemmar av gruppa som var med Amundsen til Sørpolen.
Slåstarspel
Slåstarspel er ein sjanger innan dataspel med slagsmål som tema. Spela i denne sjangeren er ofte basert på strid mellom eit avgrensa tal på figurar, der dei slåst mot kvarandre heilt til dei nedkjempar motstandarane eller til tida har gått ut. Slåstkampane har ofte fleire rundar og går gjerne føre seg på ein arena.
Ofte bruker ein overdrivne variantar av kampsport i slåstarspel. Sjangeren har hovudsakleg vorte popularisert gjennom spel som Street Fighter, Mortal Kombat og Tekken.
Zarrin Dasht fylke
Zarrindasht fylke (persisk شهرستان زرین‌دشت) er eit fylke i Fars i Iran. Det administrative senteret i fylket er Hajjiabad. I folketeljinga i 2006 var innbyggjartalet i fylket 60 444. Fylket er delt inn i to distrikt: Sentral-distriktet og Izadkhvast-distriktet. Fylket har tre byar: Hajjiabad, Dobiran og Shahr-e Pir.
Ole Høstmark
Ole Beyer Høstmark var ein norsk offiser, gardbrukar og stortingsmann frå Fræna.
Ole Høstmark var fødd på Haukåsfeten i Fræna. Far hans var landhandlar og skipsførar i Fræna; han utvandra seinare til USA og døydde der. Sjølv vart Høstmark student frå Molde skole i 1885 og vart offiser i 1889. Han vart utnemnd til premierløytnant same året og kaptein i 1898. Han budde frå 1890 til -95 i Levanger og Innherad. Frå 1895 til 1910 var han gardbrukar på Oppdal i Bolsøy. Han selde då garden til Romsdals amt, som oppretta sinnssjukeasylet Opdøl sjukehus.
Gubkinskij
Gubkinskij (russisk Губкинский) er ein by i det autonome området Jamalo-Nenetsk i Russland med om lag 20 000 innbyggjarar. Byen ligg på venstre breidda av elva Pjakupur, rundt 520 km søraust for Salekhard.
Ole Høstmark
Høstmark var medlem av Bolsøy heradsstyre i fleire år. Han representerte einmannskrinsen Romsdal på Stortinget periodane 1906-09 og 1910-12, vald for Venstre. I begge valbolkane var han medlem av Lagtinget og konstitusjonskomiteen.
Gubkinskij
Gubkinskij vart grunnlagd 22. april 1986 som ein busetnad i samband med oljeutvinning. Han fekk bystatus i 1997. Han er kalla opp etter den sovjetiske geologen Ivan Gubkin.
Det austerrikske riksvåpenet
Det austerrikske riksvåpenet har ei svart ørn med gull nebb og raud tunge, gull sigd i høgre klo, gull hammar i venstre og gull murkrone på hovudet. Brystet er dekt med eit raudt skjold med bjelke i sylv. Frå føtene heng ei sunderslite lenkje. Den noverande forma av våpenet vart godkjent 1945, men ørna har røter attende til 1100-talet, og skjoldet til 1200-talet. Murkrona erstattar frå 1918 den keisarlege krona, sigd og hammar kom istaden for septer og sverd i 1919.
Annemarie Waser
Annemarie Waser er ein sveitsisk tidlegare skirennar frå grenda Grafenort i Engelberg. Ho vann bronsemedaljen i slalåm under verdsmeisterskapen i alpint 1958 i Bad Gastein.
Waser debuterte i vinterolympiaden 1956 i Cortina d'Ampezzo, få dagar før ho fylte 16 år, med ein 14. plass i storslalåm, delt med Inger Bjørnbakken og ei fransk jente. Under verdsmeisterskapen i 1958 i Bad Gastein i Austerrike deltok Waser både i slalåm og storslalåm. I storslalåm kom ho på fjerdeplass, ein tidels sekund bak landsmannen Frieda Dänzer. Etter slalåmtevlinga kunne ho stige opp på sigerspallen som bronsevinnar, berre den klare verdsmeisteren Inger Bjørnbakken og austerrikske Josefa Frandl fekk betre tider. Waser deltok i alle tre øvingane under vinter-OL 1960 i Squaw Valley, men mislukkast heilt i å hevde seg.
Abelvær Gård
Abelvær Gård er ein handelsstad og gard som ligg i Nærøysund kommune. Handelsstaden har røter attende til 1600-talet, og har vore eigd av familien Brandtzæg sidan 1802. Bygningane som står i dag vart bygde i perioden 1840 til 1872.
Gjester kan overnatte i leilegheit med sjølvhushald, eller i rom i Butikkbygningen. På serveringslokalet Styrmanden blir det servert kaffe, kaker og småretter, i tillegg til lunsj eller middag for inntill 20 personar på bestilling.
18. juni 2009 vart Abelvær Gård tildelt Olavsrosa av stiftinga Norsk Kulturarv.
Fokstumyra naturreservat
Fokstumyra naturreservat er eit naturreservat i Dovre kommune rett nord for Dombås. Naturreservatet har ramsarstatus, på grunn av sin betydning for trekkfuglar.
Området vart freda så tidleg som i 1923, som en reaksjon på at Dovrebanen hadde påverka eit tidllegere bortimot urørt naturområde; fredninga vart oppgradert til naturreservat i 1969. Fokstumyra er dominert av myrer, og ligg 940–960 m over havet, rett under skoggrensa. Den første fredninga omfatta 7,5 km², dette vart utvida til 18,2 km² i 2002.
After School Session
After School Session er debutalbumet til Chuck Berry. Det kom ut i mai 1957 på Chess Records med katalognummer LP 1426. Med unntak av tre songar, «Roly Poly», «Berry Pickin'» og «Together (We Will Always Be)», hadde alle songane tidlegare vore utgjevne på singlar. Det var det andre albumet plateselskapet gav ut.
Songar
Den første songen på den originale versjonen av After School Session som vart gjeven ut var «Wee Wee Hours», B-sida til «Maybellene», som kom ut i juli 1955. Denne nådde 10. plassen på Billboard si R&B Singles-liste. Den neste songen som vart gjeven ut var «Together We Will Always Be», B-sida til «Thirty Days», i september 1955. Den to neste songane var «No Money Down» med B-sida «Down Bound Train», i desember 1955, og førstnemnte nådde åttandeplassen på R&B Singles-lista. I mai 1956 vart «Drifting Heart» gjeven ut som B-sida til «Roll Over Beethoven». Den neste singelen til Berry var «Too Much Monkey Business» med B-sida «Brown Eyed Handsome Man», som kom ut i september 1956; desse songane nådde høvesvis fjerde- og femteplassen på R&B Singles-lista. «Havana Moon», som var B-sida til «You Can't Catch Me», kom ut i november 1956. Den siste singelen frå albumet som kom ut var «School Day (Ring Ring Goes the Bell)» i lag med «Deep Feeling», i mars 1957, der førstnemnte gjekk til topps på R&B Singles-lista og tredjeplassen på Hot 100.
Innspelinga
Songane på After School Session vart henta frå dei første fem innspelingane til Berry for Leonard og Phil Chess. «Wee Wee Hours» var den første som vart spelt inn, 21. mai 1955. «Together (We'll Always Be)» vart spelt inn i september 1955. Under den neste innspelinga, 20. desember 1955, spelte Berry inn «Roly Poly» (òg kjend som «Rolli Polli»), «No Money Down», «Berry Pickin'» og «Down Bound Train». Den tredje innspelinga var 16. april 1956, då han spelte inn «Too Much Monkey Business», «Brown Eyed Handsome Man» og «Drifting Heart». «Havana Moon» vart spelt inn 29. oktober 1956. Den siste innspelinga fann stad 21. januar 1957 då han spelte inn «School Days» og «Deep Feeling».
Lahti-renna 1961
Dei årlege internasjonale skirenna i Lahti 1961 vart avvikla helga 3. og 4. mars. Norske Harald Grønningen vann 15 km for andre året i rad, svenske Assar Rönnlund var suverent best på femmila, medan Georg Thoma, som representerte Vest-Tyskland, sigra i kombinert-tevlinga. I det spesielle hopprennet delte arrangørlandets Veikko Kankkonen sigeren med Otto Leodolter frå Austerrike og Koba Tsakadze frå Sovjetunionen.
15 km
<br style="clear:both;" />
50 km
<br style="clear:both;" />
Kombinert
<br style="clear:both;" />
New Kids on the Block
New Kids on the Block (også kjent som NKOTB) er eit amerikansk boyband som hadde stor suksess på slutten av 1980-talet.
Dei selde til saman 80 millionar plater. Gruppa består av Jordan Knight, Jonathan Knight, Joey McIntyre, Donnie Wahlberg og Danny Wood.
Mekanisk impedans
der F(s) og U(s) er Laplace-transforma av krafta f(t) respektivt farten u(t). Grunnen til at ein tek Laplace-transforma av dei to tids-domene-storleikane f(t) og u(t) er at impedansen er frekvensavhengig. Parameteren er kompleks frekvens (med SI-eining rad/s), med realdel \sigma og imaginærdel s=j\omega. Etter som krafta F(s) har eining N og farten U(s) har eining m/s, får mekanisk impedans eininga Ns/m. Mekanisk impedans er nyttig i samband med til dømes vibrasjonsanalyse, modellering av elektromekaniske transduserar, osb.
Dolno Nerezi
Bydelen hadde 12 418 innbyggjarar ved folketeljinga i 2002.
Tons of Rock
Tons of Rock er ein musikkfestival med hard rock og heavy metal i Oslo. Band 2019: Mayhem, Slayer, Volbeat, Kiss, Def Leppard mm.
Wee Wee Hours
«Wee Wee Hours» er ein song skriven og framført av Chuck Berry i 1955. Han var opphavleg B-sida til den første singelen hans, «Maybellene», og vart ein hit som nådde tiandeplassen på Billboard R&B-lista.
Songen er ein 12-taktsblues, skildra som ein «langsam, sensuell blues med glimrande pianospel av Johnnie Johnson». «Wee Wee Hours» var på demolydbandet som Berry gav til Leonard Chess i håp om å få platekontrakt med Chess Records. Sjølv om han verka å passe godt inn i lag med lista av blues selskapet gav ut, var Chess meir interessert i songen som vart «Maybellene». Dette vart songen som lanserte Berry som rock and roll-stjerne.
Berry spelte ofte songen live, og eit konsertopptak frå 1969 finst på albumet Chuck Berry Live in Concert og i filmen Hail! Hail! Rock 'n' Roll frå 1987.
Auen Urtegård
Auen Urtegård er ein urtegard som ligg sør i Siljan kommune. Garden blir driven økologisk og har om lag 400 krydder og medisinplanter.
Her er sal av kunst, handverk, urteprodukt og planter. Det er også mogeleg for gjester å leige kano.
11. desember 2009 vart Auen Urtegård tildelt Olavsrosa frå stiftinga Norsk Kulturarv.
Roadhouse Blues
«Roadhouse Blues» er ein bluesrocksong skriven og innspelt av det amerikanske rockebandet The Doors. Songen vart gjeven ut som B-side til «You Make Me Real»",, den første singelen frå albumet Morrison Hotel i mars 1970 og nådde 50. plass på Billboard Hot 100 i USA. Songen vart raskt ein populær song på konsertane deira og ein konsertversjon finst på albumet An American Prayer. Same versjonen, som har vorte kalla «truleg ein av dei beste konsertopptaka av nokon song», vart igjen gjeven utpå In Concert og Greatest Hits. I denne versjonen snakkar Jim Morrison ei kort stund til eit kvinneleg medlem av publikum om stjerneteiknet sitt, før han brått og ironisk får publikum til å le då han seier at syns stjerneteikn berre er tull. Songen vart synt to gonger i filmen The Doors. Linja «Woke up this morning and I got myself a beer» var inspirert av Alice Cooper som han seier i morgonshowet Planet Rock.
Mount Black
Mount Black er eit markant fjell, 3005 moh, i Antarktis med ein slak, snødekt bakke på sørvestsida og ei bratt helling på nordvestsida. Fjellet er ein del av skrenten opp mot polarplatået like vest for Bennett Platform og den øvre delen av Shackletonbreen. Det vart oppdaga og fotografert av Richard E. Byrd på flyturen på veg attende frå Sørpolen i november 1929, og vart namngjeve av han etter Van Lear Black, ein amerikansk finansmann som støtta Byrd-ekspedisjonen i 1928–30 og 1933–35.
Roadhouse Blues
Innspelingar
Innspelinga tok først av den andre dagen, då Elektra-gitarist Lonnie Mack vart med på bass og munnspelar John Sebastian (som spelte med psevdonymet G. Puglese på grunn av platekontrakten sin eller for å unngå og verte knytt til The Doors etter hendinga i Miami) vart med på innspelinga og Manzarek byta frå Wurlitzer elektrisk piano til eit spikerpiano (same som The Beach Boys nytta på «Good Vibrations»). Eit av dei klassiske augneblikka er då Morrison roper «Do it, Lonnie! Do it!» då Mack spelar soloen (ofte mistolka som «Do it, Robby! Do it!», som om Morrison snakka til Robby Krieger).
Lonnie Mack spelte bass på songen og måtte låne gitaren til Krieger for å utvikle nokre bleusgitarlinjer. Mack spelte òg sologitar på songen, men vart berre tilskriven for bass for å ikkje gjere Krieger brydd. Krieger kopierte somme av linjene til Mack i seinare opptak. Ingen veit kven som verkeleg spelar på den endelege utgåva.
Andre versjonar
Status Quo spelte The Doors-songen då dei turnerte i Tyskland i 1970, og vart raskt ein fast del av konsertane til bandet, som dei tilpassa den musikalske retninga si. Studioversjonen deira finst på Piledriver, medan eit konsertopptak finst på Live!. Bandet spelar framleis songen i dag.
Blue Öyster Cult spelte songen på deira Extraterrestrial Live i lag med Robbie Krieger. Creed spelte songen på Woodstock '99 og fekk med seg gitarist Robbie Krieger på scenen. Denne versjonen finst som bonusspor på Creed-albumet Human Clay. Songen vart òg spela av Mahogany Rush på What's Next. Ministry spelte songen på det siste albumet sitt, The Last Sucker. Jeff Healey Band spelar songen i filmen Road House. Frankie Goes To Hollywood spela songen på B-sida til singelen «Rage Hard» frå 1986. Elkie Brooks spela songen på albumet hennar Electric Lady frå 2005. Robby Krieger vart med Stone Temple Pilots på House of Blues i 2000 på denne songen. Han vart igjen med bandet på scenen den 18. mars 2010 på SXSW-festivalen. STP-frontmann Scott Weiland har òg spela songen med Velvet Revolver.
The Crystal Method gjorde ein remiks av «Roadhouse Blues» som finst på albuma Community Service II og Drive: Nike + Original Run.
Vlae
Vlae (makedonsk Влае) er ein bydel i kommunen Karposj innanfor storkommunen Skopje i Nord-Makedonia.
Bydelen hadde 6 809 innbyggjarar ved folketeljinga i 2002.
Nils E. Ringset
Nils Edvard Ringset var ein norsk bonde, venstrepolitikar og organisasjonsmann frå Stranda på Sunnmøre.
Familie og utdanning
Han vart fødd i Liabygda i Stranda kommune og foreldra hans var Ole Petter Hansen Ringset (1849-1939) og Olave Paulsdatter (f.Trætøye) (1853-1944). Han gjekk på jordbruksskulen i 1907 og i 1917 tok han over farsgarden, Ola-Petergarden på Ringset i Liabygda. I 1918 vart han gift med Martha Signe Fredriksdatter Ringset, fødd Baade (1893-1984).
Virke
Nils E. Ringset kom tidleg med i ungdomslag-arbeidet og han var formann Sunnmøre frilynde Ungdomssamlag i tida 1917-1946. Han var også styremedlem i Noregs Ungdomslag i åra 1925-1946, og i mange år fungerte han som nestformann. Han var formann i Møre og Romsdal skogselskap frå 1932 og han var med i styret for Det norske skogselskap frå 1942, som formann i åra 1949-1953. Han var ein sterk talsmann for skogreisinga i Noreg og på Island.
Gjennom åra hadde han mange andre styreverv i ulike organisasjoner og lag. Som venstremann var han også aktiv i politisk arbeid og han fungerte som ordfører i Stranda kommune i åra 1937-1941 og i 1945. Han var med i ulike fylkeskommunale nemnder og var stortingsvaramann for venstre i perioden 1937-1945.
The Diving Board
The Diving Board er det 31. studioalbumet til den britiske songaren Elton John. Det er den andre studioutgåva hans sidan Victim of Love frå 1979 utan nokon av dei fast bandmedlemmane sine. Albumet kom ut i Storbritannia den 16. september 2013 og debuterte på tredjeplassen på UK album chart, den høgaste plasseringa hans sidan Songs from the West Coast i 2001, og fjerdeplassen på Billboard 200. Dette var den høgaste plasseringa hans i USA sidan Blue Moves i 1976.
Den første singelen frå albumet, «Home Again» kom ut 24. juni 2013, same dag det vart mogeleg å førehandstinge albumet. Den 28. august 2013 vart det lagt ut ein video for «Mexican Vacation (Kids in the Candlelight)» på YouTube.
Oakleybreen
Oakleybreen er ein isbre i Mountaineer Range som flyt aust frå Mount Casey og saman med den flytande bretunga frå Icebreakerbreen ved Lady Newnes Bay i Victoria Land i Antarktis. Han vart kartlagt av U.S. Geological Survey (USGS) frå landmålingar og flyfoto tekne av U.S. Navy, 1960-64. Han vart namngjeven av Advisory Committee on Antarctic Names (US-ACAN) etter kapteinløytnant Donald C. Oakley i U.S. Navy (USN) som var ein feltprest som overvintra ved McMurdo-basen i 1967.
Christian Winther
Rasmus Villads Christian Ferdinand Winther var ein dansk diktar.
Christian Winther vart fødd på Fensmark Præstegård i Sydsjælland. Han tok teologisk embetseksamen i 1824, og verka deretter som huslærar. I 1830 la han ut på reise til Italia. Han gifta seg i 1848 med Julie Werliin.
Winther skreiv dei første dikta sine medan han studerte teologi, men den eigenlege dikterdebuten fekk han i 1828 med diktsamlinga «Digte». Utgjevinga av «Digte, gamle og nye» eit par år seinare, plasserte han blant dei beste danske naturlyrikarane.
Winther skreiv dikta som Edvard Grieg nytta i sitt Opus 10 (Fire enkle songar med klaverakkompagnement).
Kulturkanonen
«Rosa unica» er teke opp i lyrikkantologien i den danske kulturkanonen.
Aslem-distriktet
Aslem-distriktet er eit distrikt i Hajjah guvernement i Jemen. I 2003 hadde distriktet eit folketal på 49 227 innbyggjarar.
Pussycat Dolls
The Pussycat Dolls er ei USA-amerikansk pop-gruppe. Dei starta som ei dansegruppe basert i Los Angeles, og i Caesars Palace i Las Vegas. Pussycat Dolls vart danna av koreograf Robin Antin i 1995, og dei gav ut sin første singel i 2005 som heitte «Don't Cha» og nådde fleire topplister.
Labytnangi
Labytnangi (russisk Лабытна́нги, khanti лапыт нангк – tyder sju lerker) er ein by i det autonome området Jamalo-Nenetsk i Russland med om lag 25 000 innbyggjarar. Byen ligg på venstre breidda av elva Ob, 20 km nordvest for Salekhard.
Busetnaden vart grunnlagd i 1890. Han fekk status som urbanliknande busetnad i 1952 og bystatus i 1975.
DS «Rhea»
DS «Anna» (kallesignal LERL) var eit dampskip bygt i 1895 som slepebåt for Hans Olsen i Bergen. I 1903 vart båten omdøypt «Rhea».
Historie
I 1899 vart båten kjøpt av Det Bergenske Dampskibsselskab for 18 630 kroner. I 1903 vart båten omdøypt «Rhea», eit namn båten hadde til han vart ombygd til lekter eller kai i 1961.
BDS kjøpte inn slepebåten etter kvart som skipa i Bergen hamn vart større og traffikken auka. Båten vart selt i juli 1910 til Johan Muller i Bergen, som frå januar 1917 hadde båten i selskapet A/S Victor Muller fram til oktober 1955. Det året tok Gustav Hansen over båten. I januar 1961 kjøpte BDS attende båten, før han i oktober 1961 vart selt til Einar Cook i Bergen for å få maskin og utstyr demontrert. Same månaden vart båten selt til Måløy for å brukast som lekter eller kai.
Skipet
Tonnasjen til skipet var ved levering 29 bruttoregistertonn og 14 nettoregistertonn. Hovudmaskinen var ein kolfyrt tosylindra compound dampmaskin. Oppgjeven yting var 72 iHk (indikerte hestekrefter) og 16 nHk (nominelle hestekrefter), noko som gav ein toppfart på 8 knop.
Parkteatret
Parkteatret, Olaf Ryes plass 11, Grünerløkka i Oslo, vart etablert i 1907 under namnet Kristiania Bryggeri Grünerløkkens Kinematograf. Kinematograflokala vart teikna av arkitekt Frithjof Aslesen i tilknyting til en leiegard frå 1872.
I 1913 skifta etablissementet namn til Grünerløkkens Verdenstheater. Ei større ombygging vart gjennomført i 1918-22. Då fekk fasaden ny utforming, og kinoen fekk namnet Parkteatret. Den nye fasaden vart utforma i nyklassisistisk stil av arkitekten Erik Glosimodt.
I 1932 utførte målaren Paul Ansteinsson ei kunstnerisk utsmykking parallelt med vølingar ved arkitekt Jens Dunker. Enno ei vøling vart gjennomført i 1950-åra, medan det vart sett opp lysreklame på 1960-talet.
Parkteatret er tildelt kvalitetsmerket Olavsrosa av stiftelsen Norsk Kulturarv.
Oskar Omdal
Oskar Omdal var ein norsk flygar i Marinens flyvåpen.
Karriere
Omdal vart utdanna ved Marinens flyvåpen i 1919 og vart løytnant tre år seinare.
I 1925 var Omdal med som mekanikar på Roald Amundsen si reise til Nordpolen med fly. Den 21. mai 1925 starta dei med to flybåtar frå Ny-Ålesund. På «N–25» var Hjalmar Riiser-Larsen flygar, Roald Amundsen navigatør, og Karl Feucht mekanikar. På «N–24» var Leif Dietrichson flygar, Lincoln Ellsworth navigatør og Oskar Omdal mekanikar. Dei landa på 87° 44' nord (25 mil frå Nordpolen) og hadde store vanskar med å koma i lufta igjen. «N–24» var skadd og måtte etterlatast. Først 15. juni hadde dei fått laga ein provisorisk startbane på 500 meter på isen der, dei makta å ta av med «N–25» med alle seks om bord. Dei landa same dag i Brennevinsfjorden på Nordaustlandet. Selfangstskuta «Sjøliv» frå Balsfjord var i området og redda Amundsen og følgjet hans tilbake til Ny-Ålesund.
Omdal omkom saman med Frances Wilson Grayson og Brice Goldsborough som hadde hyra Omdal for ei atlanterhavsflyging frå Curtis Field i New York til Harbor Grace i Newfoundland, der dei skulle førebu ei kryssing av Atlanterhavet.
Heider
Oscar Omdals gate i Stavanger og Oscar Omdals terrasse i Hamresanden i Kristiansand er oppkalla etter han.
Flora i botanikken
Flora er eit omgrep innan botanikken for plantar som veks i eit avgrensa område. Det blir også brukt som namn på oppslagsverk med oversyn over ein viss flora. Innan zoologi blir fauna nytta med ei liknande tyding for dyr i eit visst område.
Ordet flora kjem av latin for 'blomster' og var namnet på ei romersk blomstergudinne.
Dyst
Dyst er ei tevling mellom riddarar med lanse og hest.
Dyst i mellomalderen
Dyst var ei av mange former for idrett knytt til kamp i mellomalderen. Dyst i mellomalderen var ein farleg idrett, og det hende at utøvarar døydde. Til dømes døydde Henrik den andre av Frankrike då motstandaren si lanse splintra i visiret på hjelmen hans. Kongen vart blind og døydde av skadane. Dyst var eit seint tilskot til riddarturneringer.
Moderne dyst
Moderne dyst er ein ung sport som ikkje har standariserte reglar. Tryggleiksreglane kan variere, og utøvarane må sette seg inn i dei ved kvar tevling. Ved nokre høve rir ryttarane fullkontakt mot kvarandre. Tuppen på lansa kan vere laga av balsatre for at han skal knekke, så ingen skal kome til skade. Knekt tupp på lansa markerer treff. Ved tevlingar i dyst i våre dagar, er det vanlegvis ikkje meininga å slå motstandaren av hesten.
Instinct
Instinct er det niande studioalbumet til den amerikanske songaren Iggy Pop, gjeve ut i juni 1988 på plateselskapet A&M.
Etter det særs popaktige og radiovennlege Blah Blah Blah venta A&M eit nytt hit-album frå Pop, men i staden spelte han inn eit tungt, hardrockalbum. Det var meir retta mot heavy-metal med Steve Jones på gitar.
Albumet nådde 110. plass på albumlista i USA.
Den første singelen frå albumet, «Cold Metal», nådde 37. plass på Mainstream rock-lista og Iggy vart nominert til Grammy-prisen for beste hardrock/metal-framføring i 1989.
Albumet vart rangert på 69. plass på lista til Kerrang! over dei 100 beste heavy metal-albuma gjennom tidene.
Det vart laga videoar for «Cold Metal» og «High On You».
Morrison Hotel
Morrison Hotel er det femte studioalbumet til det amerikanske rockebandet The Doors, gjeve ut 9. februar 1970 på Elektra Records. Etter at dei brukte blåsarar og strykarar etter råd frå produsenten Paul A. Rothchild på det førre albumet deira, The Soft Parade, gjekk bandet attende til den opphavlege bluesrockstilen og albumet vart stort sett rekna som at bandet vart attende i form. The Doors gjekk inn i Elektra Sound Recorders i Los Angeles i november 1969 for å spele inn albumet, der kvar plateside fekk sin eigen tittel: «Hard Rock Cafe» og «Morrison Hotel». Gruppa hadde med seg studiobassistane Lonnie Mack og Ray Neapolitan på songane.
Albumet nådde fjerdeplassen på Billboard 200 og gjord det betre i utlandet enn det føregåande albumet, og vart den høgaste plaseringa deira på albumlista i Storbritannia, der det nådde 12. plassen. Singelen «You Make Me Real»/«Roadhouse Blues» nådde 50. plassen som ei dobbel A-side i mai 1970 på Billboard 100-lista. Biletet på plateomslaget vart teken av Henry Diltz.
Bakgrunn
1. mars 1969 var Jim Morrison full på scenen og skal ha blotta seg føre nesten 12 000 publikummarar i Dinner Key Auditorium i Coconut Grove i Florida, og han vart sikta for dette 4. april. Hendinga gav bandet negativ publisitet og sette i gang ein «Marsj for sømmelegheit» ved Miami Orange Bowl.
Dermed vart 25 konsertar på den neste turneen deira avlyste, og platene deira vart svartelista frå radio. Densmore meinte dei tapte «ein million dollar i konsertar.» Likevel fekk bandet gradvis attende momentet sitt då dei heldt 18 konsertar i tolv byar gjennom resten av året, inkludert Toronto Rock and Roll Revival og dei einaste konsertane deira i Las Vegas og Mexico City. I juli gav The Doors ut det fjerde albumet sitt, The Soft Parade, som var tungt orkestrert med blåsarar og strykarar. Etter Miami-hendinga, byta Morrison ut sceneantrekket sitt i lær, til fordel for eit vanlege antrekk, og han fekk skjegg og la på seg då han prøvde å leve ut imaget som «Lizard King». Men eit stadig verre alkoholproblem undergravde ofte forsøka hans.
I november, kring samstundes med at bandet byrja å spele inn Morrison Hotel med produsenten Paul A. Rothchild, skapte ein full Morrison så mykje bråk på eit fly til Phoenix i Arizona for å sjå ein Rolling Stones-konsert at han vart sikta etter ei ny flykapringslov med ei strafferamme på opp til 10 000 dollar i bot og ei fengselsstraff på ti år.
Innnspeling og komposisjon
Morrison Hotel gjekk attende til det grunnleggjande for bandet, hovudsakleg fordi dei var misnøgde med dei lange innspelingane for The Soft Parade, som tok ni månader å spele inn og kosta 86 000 amerikanske dollar, langt meir enn tidlegare Doors-album. Bandet hadde òg fått mykje dårleg kritikk for plata. På dette albumet styrte dei meir mot blues, som dei kom til å utforske ytterlegare på det neste albumet, L.A. Woman. Morrison Hotel vart spelt inn mellom november 1969 og januar 1970 med unntak av «Indian Summer», som vart spelt inn i august 1966 under innspelingane av The Doors og «Waiting for the Sun», som vart spelt inn i mars 1968 under innspelinga av det tredje albumet. «Queen of the Highway» var tidlegare blitt spelt inn i eit meir jazzaktig arrangement (med Harvey Brooks på bass) under innspelinga av The Soft Parade, medan «You Make Me Real» var ein av dei tidlegaste songane Morrrison skreiv, datert til 1966.